హ్యారీ పాటర్
హ్యారీ పాటర్ పుస్తకాలు ఇంగ్లండుకు చెందిన రచయత్రి జె.కె. రౌలింగ్ రచించిన ఫాంటసీ సాహిత్యపు పుస్తకాల వరుస. 1997 లో మొదటి పుస్తకము హ్యారీ పాటర్ అండ్ ఫిలాసఫర్స్ స్టోన్ (Harry Potter and the Philosopher's Stone) విడుదల నుండి, ఆ పుస్తకాల పాప్యులారిటీ ప్రపంచ వ్యాప్తంగా అనూహ్యంగా పెరిగి పోయింది. హ్యారీ పాటర్ సినీమాలు, వీడియో గేమ్స్ ఇతర వస్తువులకు శ్రీకారము చుట్టడము జరిగింది. ఇప్పటి వరకు వచ్చిన ఆరు పుస్తకాలు కలిపి సుమారు 30 కోట్ల కాపీలు అమ్ముడుపోయి ఉంటాయని ఆంచనా. 63 భాషలలోకి కూడా అనువాదము చెయ్యబడ్డాయి.
హ్యారీ పాటర్ అండ్ ది డెత్లీ హాలోస్
"హారీ పాటర్ అండ్ డెత్లీ హలోస్" పుస్తకము అనేక పురస్కారాలు అందుకుంది. 2007 సంవత్సరములో ఈ పుస్తకము న్యుయార్క్ టైమ్స్ వారి 100 గొప్ప పుస్తకాల జాబితా స్థానాన్ని మరియు ఉత్తమ పిల్లల పుస్తకాలలో ఒకటిగాను స్థానం సంపాదించింది. పబ్లిషర్స్ వీక్లీ పత్రిక "హ్యారీ పాటర్ అండ్ డెత్లీ హలోస్" పుస్తకాన్ని 2007 సంవత్సరములోని ఉత్తమ పుస్తకాలలో ఒకటిగా అభివర్ణించింది. 2008 సంవత్సరములో అమెరికన్ లైబ్రరీ అస్సోసియేషన్ యువతకి ఆతి ఉత్తమమైన పుస్తకాల్లో ఈ నవల ఒకటని, ఇంకా ఇది ఒక పేరుపొందిన పిల్లల పుస్తకమని తెలిపింది. ఇదే కాక "హ్యారీ పాటర్ అండ్ ది డెత్లీ హాల్లోస్" నవల 2008 సంవత్సరపు కోలోరాడో బ్లూ స్ప్రూస్ పుస్తక బహుమానమును గెలుచుకుంది.